laion/Wikipedia-Exotic huggingface dataset:
הבזק הליום

הבזק הליום הוא תהליך אשר מתרחש בכוכבים במסה בינונית לאחר סיום חייהם ככוכבי הסדרה הראשית. תוך כדי הפיכת הכוכב לענק אדום, הליבה שלו עוברת קריסה כבידתית והגז שבה עובר למצב של חומר מנוון כלומר חומר המוחזק על ידי לחץ ניוון, שהוא לחץ הנובע מעקרון האיסור של פאולי. כתוצאה מתחילת היתוך הליום בליבה המנוונת, מתחילה תגובת שרשרת מהירה ועוצמתית, אשר גורמת תוך זמן קצר לגידול דרסטי בתפוקת האנרגיה בליבה. התהליך כפי שהוא מתואר בהמשך הוא תוצאה של מודליים אסטרופיזקליים ממוחשבים. קיימים גרמי שמים אותם מסווגים כאובייקטי הבזק הליום, לדוגמה אובייקט סקוראי (Sakurai's Object). כאשר כוכב בעל מסה בינונית אינו מסוגל להמשיך להתיך מימן, השלב הבא בחייו הוא ענק אדום. המעבר הוא הדרגתי ונמשך לפרק זמן של מיליארדי שנים, כאשר לשמש שלנו, לדוגמה, המעבר ייקח כמיליארד שנים, ולכוכבים בעלי מסה קטנה יותר יידרש אף יותר זמן. בסיומו של המעבר, ליבתו של הכוכב עשירה בהליום (תוצר היתוך המימן), מהווה כ-30% ממסת הכוכב ודחוסה לנפח קטן מאוד, בערך פי שניים עד שלושה מנפח כדור הארץ. בצפיפות גבוהה זו, החומר בליבה לא מתנהג כמו גז רגיל, אלא כחומר מנוון. התנהגותו של חומר מנוון שונה מזו של גז רגיל. בגז רגיל, הקטנת הנפח (דחיסה) גורמת לעליה בטמפרטורה ואיתה גם עליה בלחץ כלפי חוץ, אשר גורם להתפשטות הגז והתקררותו, עד שמושג איזון בין כבידה ללחץ תרמי, הנקרא באסטרופיזיקה שיווי משקל הידרוסטטי. התנהגותו של חומר מנוון לעומת זאת, מזכירה יותר מצב מוצק: הוא אינו יכול להתרחב ולכן גם לא מתקרר. הסבר שקול הוא שבחומר מנוון, עלייה בטמפרטורה לא גורמת לשינוי לחץ ואין מה שיאזן את ההתחממות. כאשר הליבה של כוכב מתכווצת, עקב דעיכת היתוך המימן וקריסה כבידתית, היא מתחממת מאוד. אך ההליום בה מתנהג כחומר מנוון ולכן ההתחממות לא גורמת להתפשטות. הטמפרטורה ממשיכה לעלות, עד לנקודה שהיא מספיקה להיתוך הליום (כ-100-200 מיליון מעלות קלווין). תחילת תגובת ההיתוך משחררת אנרגיה וגורמת לעלייה נוספת בטמפרטורת הליבה, אשר מובילה להתרחבות האזור בו מתרחש היתוך. זוהי תגובת שרשרת שמזינה את עצמה ומתגברת - קצב יצירת האנרגיה בליבה עולה בצורה דרסטית תוך זמן קצר, ויכול להגיע לסדר גודל של פי 100 מיליארד מהשמש. עם זאת, התפרצות אנרגיה אדירה זו אינה גורמת לחוסר יציבות או התפוצצות הכוכב, מכיוון שרובה מושקעת בהתגברות על לחץ הניוון של האלקטרונים. כתוצאה מהתהליך, מבנה ליבת הכוכב משתנה והיא יכולה להתיך הליום לפחמן באופן רגיל. שלב זה יכול להימשך עד מיליארד שנים נוספות, סה"כ כ-10% מאורך חיי הכוכב. הבזק הליום יכול להתרחש רק בכוכבים בהם ליבת ההליום היא בעלת מסה של פחות מ-1.4 מסות שמש, מכיוון שבהם החומר בליבה מגיע למצב מנוון. לכן התהליך מוגבל לכוכבים קטנים עד בינוניים, בעלי 1 עד 2.6 מסות שמש. במקרה של ננס לבן שסופח מימן (לדוגמה, מכוכב רגיל במערכת זוגית), בדרך כלל מתחיל תהליך של היתוך הליום על פני השטח שלו. כאשר מצטברת מסה מספיק גדולה של הליום, יכול להתרחש הבזק הליום, אשר יגרור התפרצות אנרגיה וחומר בצורת נובה. תהליך דומה להבזק הליום עלול להתרחש באופן מחזורי בכוכבים הנמצאים בענף הענקים האסימפטוטי (אזור בדיאגרמת הרצשפרונג-ראסל בו נמצאים כוכבים של 0.6-10 מסות שמש בשלב התפתחות מתקדם, לאחר עזיבתם את הסדרה הראשית). בכוכבים אלה ההבזק מתרחש במעטפת מחוץ לליבה. ענק אדום קצר ביחס לזמן תרמי Sakurai's Object—A Possible Final Helium Flash in a Planetary Nebula Nucleus
סקאלה לוגריתמית

סקאלה לוגריתמית היא דרך נוחה להצגת נתונים מספריים, המשתרעים על-פני טווח רחב מאוד של ערכים, שעל כן קיים קושי להציגם בצורתם הרגילה, בפרט בהצגה גרפית, אך גם בהצגה מספרית. בסקאלה לוגריתמית מוצג הלוגריתם של הנתון (לפי בסיס מסוים). בסקאלה לוגריתמית בבסיס עשר, טווח המספרים בין 0 ל־10 יבטא טווח מספרים שבין 1 ל־ 10 מיליארד, כאשר כל יחידה היא מכפלה בעשר של היחידה הקודמת. וכך רעידת אדמה במגניטודה 6 בסולם מגניטודה לפי מומנט תהיה חזקה פי 10 מרעידת אדמה בעוצמה 5. ואילו רעידת אדמה בעוצמה 5.5 תהיה חזקה פי 3.162 לערך ( 10 {\displaystyle {\sqrt {10}}} ) מרעידה בעוצמה 5. ניסיון להציג את עלייתו של מדד המחירים לצרכן בישראל בעשור 1975-1985, שבו עלו המחירים פי 4,000 בערך, מגלה שאם נשתמש בסקאלה רגילה, ונציג בגרף את המדד בתחילת התקופה בקו שגובהו מילימטר אחד, יגיע גובהו של הקו שבסוף התקופה לארבעה מטרים. קשה להציג גרף כזה על דף נייר. מעבר לגרף בסקאלה לוגריתמית יביא לכך שאם המדד בתחילת התקופה מיוצג בקו שגובהו מילימטר אחד, הרי הקו בסוף התקופה מצריך קו שגובהו פחות מחמישה סנטימטר, כך שאין כל קושי להציג גרף זה. הדבר בולט עוד יותר ברעידת אדמה, מכיוון שעוצמתה של רעידת האדמה החזקה ביותר שנמדדה (9.5 בסולם מגניטודה לפי מומנט) גדולה פי 1,600,000,000 מזו של הרעידה החלשה ביותר שניתן למדוד. הצגה של רעידה מסוימת כרעידה בעוצמה של 10,345,080 בסולם כלשהו הייתה חסרת משמעות ולכן משתמשים בסקאלה לוגרתמית. השימוש בסקאלה לוגריתמית עלול להרתיע, משום שנדרשת מיומנות מסוימת כדי להבין את המידע המוצג באמצעותה. גרף ישר בסקאלה לוגריתמית, למשל, פירושו גידול של הנתונים בטור גאומטרי. עם זאת מידע מסוגים שונים מסופק בסקאלה לוגריתמית, מבלי שרוב הציבור יהיה מודע לכך. סולם ריכטר וסולם מגניטודה לפי מומנט למדידת גודלן של רעידות אדמה. מדד pH למדידת חומציות של תמיסה. על פי חוק ובר-פכנר התלות בין התפיסה לגירוי היא לוגריתמית, כלומר: אם הגירוי משתנה בטור גאומטרי, תשתנה התפיסה שלו בטור חשבוני. הניסוי של ובר עסק בגירוי של משקל המוחזק ביד אך החוק נכון גם עבור גירויים אחרים, כגון בהירות או תדירות צליל. כתוצאה מהתלות הלוגריתמית נוח להציג גירויים כאלו על ידי סקאלה לוגריתמית. דציבל, למדידת עוצמת הצליל שהאוזן האנושית קולטת. בהירות כוכבים, עקב הדרך שבה פועל חוש הראייה. סקאלת הבהירות היא סקאלה לוגריתמית הפוכה, כך שערך הבהירות יורד ככל שמקור האור בהיר יותר. כוונון מושווה ותווי המוזיקה, עקב הדרך שבה פועל חוש השמיעה. סקאלה ליניארית קנה מידה מדיה וקבצים בנושא סקאלה לוגריתמית בוויקישיתוף Powers of 10, הצגה של היקום בסקאלה לוגריתמית, מהגלקסיות ועד לגרעין האטום. Cosmic Zoom, הצגה של היקום בסקאלה לוגריתמית. ראה ערך סקאלה
פרסאוס (קבוצת כוכבים)

פרסאוס היא קבוצת הכוכבים שנמצאת בחלק הצפוני של השמים ומייצגת את פרסאוס - הגיבור המיתולוגי, אוחז בידו את ראשה של מדוזה אותה הרג. הקבוצה היא אחת מ-48 הקבוצות שהוגדרו על ידי תלמי. מירפק (α בפרסאוס) הוא על-ענק צהוב במרחק של 590 שנות אור ובעל בהירות נראית מדרגה 1.8 הוא שוכן בתוך צביר פתוח מפוזר למדי שניתן לצפייה נוחה במשקפת שכולל גם את הכוכב δ בפרסאוס. אלגול (β בפרסאוס) הוא כוכב כפול במרחק של 93 שנות אור כאשר אחד מהכוכבים הוא בצבע כחלחל עם בהירות נראית מדרגה 2.2 בעוד שבן זוגו הוא כוכב עמום עם בהירות נראית מדרגה 12.5. הכוכבים מקיפים זה את זה מדי שני ימים, 20 שעות ו-49 דקות וכאשר הכוכב העמום עובר על פני הבהיר, יורדת הבהירות הנראית מדרגה 2.2 לדרגה 3.5 למשך כ-10 שעות. (גם כאשר הכוכב הבהיר מסתיר את בן הזוג העמום חלה ירידה בבהירות, אך היא קטנה מכדי להיות מורגשת ללא אמצעי תצפית מתקדמים). זהו הכוכב הכפול הלוקה הראשון שזוהה ככזה. γ בפרסאוס הוא כוכב כפול ומשתנה לוקה דומה לאלגול, אך המחזור שלו הוא של כ-14.6 שנים והשינוי בבהירות הוא מדרגה 2.94 ל-3.22. ε בפרסאוס הוא כוכב כפול המורכב מזוג כוכבים בדרגות בהירות 3 ו-8 הניתנים להפרדה באמצעות טלסקופ חובבים. ϱ בפרסאוס הוא ענק אדום במרחק של 317 שנות אור שבהירותו משתנה באופן סדיר למחצה בין דרגות 3 ו-4 בערך כל 50 ימים. RS Persei ו-S Persei - כוכבים מסוג על-ענק M34 הוא צביר פתוח שכולל כ-100 כוכבים במרחק של כ-1,400 שנות אור. ניתן לראותו בקלות בעזרת משקפת ולהבחין בכוכבים עצמם באמצעות טלסקופ קטן. ערפילית המשקולת הקטנה (M76, NGC 650/651) היא ערפילית פלנטרית עמומה וקטנה, קשה לצפייה באמצעות טלסקופ חובבים. NGC 869 ו-NGC 884 הם זוג צבירי כוכבים סמוכים ל-χ בפרסאוס וידועים בשם "הצביר הכפול". כל אחד מהצבירים מכסה שטח בגודלו של ירח מלא וניתן להבחין בהם בתנאי צפייה טובים גם ללא ציוד עזר, אך עדיף לצפות בהם באמצעות משקפת. הקבוצה מייצגת את הגיבור מהמיתולוגיה היוונית, פרסאוס בנו של זאוס ושל דנאה, שבעזרת האלים הרג את המפלצת מדוזה שכל מי שהביט בה הפך לאבן. הוא לקח את ראשה של מדוזה (הכוכב β בפרסאוס שמשנה את בהירותו מייצג את עינה המנצנצת של מדוזה, שראשה אחוז בידו של פרסאוס) והשתמש בו כדי להפוך לאבן את מפלצת הים (מיוצגת על ידי קבוצת לווייתן) וכך הציל את אנדרומדה שהועלתה לה לקורבן. מדיה וקבצים בנושא פרסאוס בוויקישיתוף פרסאוס, באתר אנציקלופדיה בריטניקה (באנגלית)
ננסי קרס

ננסי קרֵס (באנגלית: Nancy Kress; נולדה ב-20 בינואר 1948) היא סופרת אמריקאית, שעוסקת בעיקר בתחום המדע הבדיוני וספרות ספקולטיבית. מרבית ספריה נסובים סביב העתיד הקרוב וחוקרים את השלכותיהן התרבותיות של התקדמויות מדעיות שונות. תמה חוזרת בספריה היא שינויים ביולוגיים וגנטיים. קרס נולדה בשם ננסי אן קונינגיזור (Nancy Anne Koningisor) בעיר באפלו שבניו יורק. היא גדלה בעיר אורורה המזרחית (East Aurura) באותה מדינה, וסיימה את לימודי התואר הראשון באוניברסיטת ניו יורק שבעיר פלאטסבורג (Plattsburgh). ב-1973, בהיותה בת 25, נישאה למייקל ג'וזף קרס. לשניים נולדו שני ילדים. הזוג התגרש ב-1984, וקרס החלה עובדת בסוכנות פרסום, במקביל לפרסום ספרי מדע בדיוני. היא עברה לעבודה ספרותית במשרה מלאה ב-1990, בעקבות הצלחת הנובלה "קבצנים בספרד". בשנת 1998 נישאה מחדש לצ'ארלס שפילד, נישואים שנמשכו עד שנת 2002, אז נפטר שפילד מגידול סרטני במוחו. קרס חיה כיום (2008) ברוצ'סטר, ניו יורק, עם ילדיה הבוגרים. קרס פרסמה נובלות ורומנים, מסות וחיבורים. ספרה הראשון, The Earth Dwellers, יצא לאור ב-1976 ופורסם במגזין GALAXY, אך היא התפרסמה באופן בולט עם הוצאתו לאור של הספר קבצנים בספרד, ב-1990. ספר זה החל כנובלה שפורסמה במגזין המדע הבדיוני של אייזיק אסימוב (Isaac Asimov's Science Fiction Magazine) וזכה בפרסי נבולה והוגו באותה שנה. מאוחר יותר, הורחבה הנובלה לרומן באורך מלא, שיצא לאור ב-1993. לספר נוספו שני ספרי המשך: קבצנים ובררנים (1994) וקבצנים רוכבים (1996) - ידועים בשם "טרילוגיית חסרי השינה". בנוסף, כתבה מספר מאמרים בנושא הוראת הכתיבה: 1993 - Beginnings, Middles & Ends 1998 - Dynamic Characters: How to Create Personalities That Keep Readers Captivated 2005 - Characters, Emotion & Viewpoint 1981 - Prince of the Morning Bells 1984 - The Golden Grove 1985 - The White Pipes 1985 - Trinity and Other Stories 1988 - An Alien Light 1989 - The Price of Oranges 1990 - Brainrose 1993 - The Aliens of Earth 1996 - Oaths and Miracles 1998 - Maximum Light 1998 - Stinger 1998 - Beaker's Dozen 1999 - Yanked 2000 - הסתברות לבנה, Probability Moon 2001 - הסתברות חמה, Probability Sun 2002 - Probability Space 2003 - Crossfire 2003 - Nothing Human 2004 - Crucible בשנת 2008 מתוכננים לצאת לאור שני ספרים נוספים: Dogs (רומן) ו-Nano Comes to Clifford Falls: And Other Stories (אסופת סיפורים קצרים). כמה מספריה של קרס תורגמו לעברית בהוצאת אודיסיאה: קבצנים בספרד קבצנים ובררנים קבצנים רוכבים הסתברות לבנה הסתברות חמה הסתברות חלל כמו כן, שניים מסיפוריה הקצרים פורסמו בעברית במגזין מרקורי: שמורת ביצות הילדה המפורסמת ביותר בעולם מדיה וקבצים בנושא ננסי קרס בוויקישיתוף אתר האינטרנט הרשמי של ננסי קרס (באנגלית) אתר הבית של הסופרת תקציר עבודותיה באתר isfdb, אתר ספרות ספקולטיבית. ננסי קרס, דף שער בספרייה הלאומית ננסי קרס, ברשת החברתית Goodreads
שירות המרשלים של ארצות הברית

שירות המרשלים של ארצות הברית (אנגלית: The United States Marshals Service, בראשי תיבות: USMS) מהווה חלק מכוחות הביטחון האמריקאים. זהו ארגון הביטחון הפדרלי הוותיק ביותר בארצות הברית. שירות המרשלים משתייך למחלקת המשפטים של ארצות הברית והגדרת תפקידו היא הגנה על מערכת המשפט של ארצות הברית. שירות המרשלים עוסק במשימות הבאות: הגנה על שופטים מפני התנכלויות, סחיטות ומעשי נקמה מצד פושעים. ליווי אסירים מבתי המשפט אל בתי הסוהר ולהפך. ארגון התוכנית הפדרלית להגנת עדים (Witness Protection). איתור ורדיפה אחר אסירים נמלטים. סוכני שירות המרשלים נושאים עמם כלי נשק ומשתמשים באותם אמצעים וטכניקות שהפכו לסימן ההיכר של הבולשת הפדרלית (FBI) וסוכנות הביון המרכזית (CIA) של ארצות הברית. חלק מסוכני השירות הם בלשים לכל דבר; בנוסף, מקיים שירות המרשלים מערך זיהוי פלילי משלו. בעבר נעשה שימוש בכוח מרשלים לשם דיכוי אלים של שביתות, למשל על ידי התובע הכללי ריצ'רד אולני שדיכא בכוח את שביתת פולמן ב-1894, לאחר שהשובתים לא כיבדו את צו המניעה. על אף העובדה ששירות המרשלים לא זכה לפרסום ולאזכורים הרבים להם זכו הבולשת הפדרלית וסוכנות הביון המרכזית, מככב הארגון בסרטי קולנוע רבים: אנשי שירות המרשלים, בראשות טומי לי ג'ונס, רדפו אחר האריסון פורד בסרט "הנמלט"; סוכני השירות תפסו את הפושע הנמלט סטיב מרטין בסרט "העוקץ הספרדי". בסדרת הטלוויזיה הפופולרית 'שטח מת' (blindspot) בכיכובה של ג'יימי אלכסנדר, הדמות אלי (בת הזוג לשעבר של קורט וולר) עובדת בשירות המרשלים של ארצות הברית, דבר שעוזר לצוות פעמים רבות. בסרט הטלוויזיה "Witness Protection" מתואר מקרוב התהליך המורכב של החלפת הזהות של עדי מדינה, לו אחראי שירות המרשלים באופן בלעדי (בסרט - בפיקודו של פורסט ויטאקר). בספריו של אלמור לנארד המרשלים תופסים תפקיד חשוב, גם בספר "פרונטו" וגם בסיפור הקצר "fire in the hole" המתארים את עלילותיו של המרשל רַיילֵן גִיבֵנס וכך גם בסדרת הטלוויזיה "צדק פרטי" שהופקה על פי הם. גם בספרו "כוכב עולה" הדמות הראשית של לנארד היא המרשל קַרֵל וֵבּ. בסרט שאטר איילנד שני מרשלים עוסקים באיתור אסירה נמלטת מבית-סוהר. בסדרת הטלוויזיה ברוקלין תשע-תשע שירות המרשלים עוזר לבלש ג'ייק פרלטה ולקפטן ריימונד הולט להימלט מהרוצח פיגיס שרודף אחריהם. במשחק Red Dead Redemption 2 מרשלים יפטרלו וירדפו אחרי הפרוטגוניסט באזורים שבהם הוא מבוקש חי או מת המרשלים ימהרו לאזורים שבהן הפרוטגוניסט נראה על ידי עוברים ושבים וגם במקרה שביצע פעילות רועשת (כדוגמת ציד עם נשק. החמקות ממארב של כנופיות וכו'), וגם בעיירות שבהן הוא התנקש באנשי החוק המקומיים ואינו נמלט מהן (בדרך כלל שריף ו2 - 5 סגנים שלאחר ההתנקשות בהם המרשלים ינהלו את המשך המרדף עד להריגתו או בריחתו של הפרוטגוניסט) מדיה וקבצים בנושא שירות המרשלים של ארצות הברית בוויקישיתוף אתר האינטרנט הרשמי של שירות המרשלים של ארצות הברית (באנגלית) אתר שירות המרשלים של ארצות הברית שירות המרשלים של ארצות הברית, ברשת החברתית פייסבוק שירות המרשלים של ארצות הברית, ברשת החברתית אקס (טוויטר) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
תפילין (פירושונים)

האם התכוונתם ל... תפילין – תשמיש קדושה יהודי הנחת תפילין – מצווה ביהדות מבצע תפילין – מפעילות חסידות חב"ד תפילין (שיר) – שיר מאת יונה וולך
פילדמרשל

פילד-מרשל, פלד-מרשל, פלדמרשל, מרשל (בברית המועצות, רוסיה ועוד) או גנרל-פלדמרשל (בגרמניה ובאוסטריה) היא הדרגה הגבוהה ביותר בצבאותיהן של רבות ממדינות העולם. מקור המילה בגרמנית עתיקה: marahscale - "אשר על הסוסים". marah - סוס, scalc - משרת. מכאן, ה"אחראי על הפרשים" כאשר הכוונה היא לחיל הפרשים, תפקיד בכיר במשק הבית של מלך, נסיך, או אציל בימי הביניים. מאוחר יותר המפקד הראשי על הכח הצבאי. בדרך-כלל, הדרגה ניתנת לגנרלים מזרועות היבשה בלבד; כשגנרל מחיל הים או מחיל האוויר מקבל דרגה זו, היא נקראת אדמירל הצי (Fleet Admiral) ומרשל של חיל האוויר המלכותי (Air Marshal) בהתאמה. עם זאת, לכמה ממפקדי חיל האוויר הגרמני, הלופטוואפה, הוענקו דרגות גנרל-פלדמרשל במלחמת העולם השנייה. דרגת פילד-מרשל, הגבוהה מדרגת גנרל, ניתנת בדרך-כלל רק בזמן מלחמה. בצבא האמריקאי קיימת דרגה מקבילה לפילד-מרשל הנקראת גנרל הצבא (General of the Army), ובלשון פחות רשמית: גנרל חמישה כוכבים (Five-Star General) (לפי סמל הדרגה). בצבא הרוסי הדרגה המקבילה נקראת מרשל הפדרציה הרוסית, שהחליפה את דרגת מרשל ברית המועצות בצבא האדום הוענקה עד כה פעם אחת בלבד, לשר ההגנה איגור סרגייב. מצביא גנרל הצבא - הדרגה המקבילה בצבא ארצות הברית מרשל הפדרציה הרוסית - הדרגה המקבילה בכוחות המזוינים של הפדרציה הרוסית ראש המטות המשולבים רמטכ"ל מדיה וקבצים בנושא פילדמרשל בוויקישיתוף פילדמרשל, באתר אנציקלופדיה בריטניקה (באנגלית) ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
קפאוס (קבוצת כוכבים)

קפאוס (אנגלית: Cepheus) היא קבוצת הכוכבים הנמצאת בחלק הצפוני של השמיים ומייצגת את קפאוס מלך אתיופיה ואביה של אנדרומדה. הקבוצה קרובה לכוכב הצפון ולכן אינה שוקעת בישראל אף פעם. הקבוצה היא אחת מ-48 הקבוצות שהוגדרו על ידי תלמי. α בקפאוס (אלדראמין) הוא כוכב צהוב במרחק של כ-50 שנות אור עם בהירות נראית מדרגה 2.4. בעוד כ-5,500 שנים, הוא יהיה הכוכב הבהיר הקרוב ביותר לקוטב הצפוני השמימי. β בקפאוס (אלפירק) הוא כוכב כפול במרחק של כ-600 שנות אור. הכוכב הראשי הוא ענק כחול עם בהירות נראית מדרגה 3.2 ולו בן זוג עם בהירות מדרגה 8 שניתן לצפייה בטלסקופ קטן. הכוכב הראשי הוא גם כוכב משתנה בתדירות של 4.5 שעות, אך השינוי בבהירותו הוא קטן ולא ניתן להבחין בו בעין. γ בקפאוס (אראי) הוא תת-ענק כתום, במרחק של כ-90 שנות אור ממערכת השמש. הכוכב יהיה כוכב הצפון בעוד כאלפיים שנה. δ בקפאוס הוא כוכב משתנה מסוג על-ענק צהוב במרחק של כ-890 שנות אור, שבהירותו נעה בין דרגות 3.6 ו-4.3 בתדירות של 5 ימים ו-9 שעות. השינוי בבהירות נובע מפעימות פנימיות של הכוכב שמשנות את הרדיוס שלו ובכך את פליטת האור שלו. תדירות הפעימות תלויה במאסה של הכוכב ולכן בכוכבים שדומים ל-δ בקפאוס קיים קשר בין הבהירות של הכוכב ובין תדירות הפעימות ובאופן הזה ניתן על ידי מדידת זמן המחזור של הפעימות לחשב את עוצמת ההארה של הכוכב וממנה לחשב את המרחק אליו. כוכבים משתנים כאלו נקראים "משתנה קפאידי". δ בקפאוס הוא גם כוכב כפול. לכוכב המשתנה יש בן זוג עמום עם בהירות מדרגה 6 שניתן לראותו עם משקפת. T בקפאוס – כוכב ענק אדום, שעוצמת הארתו גדולה פי 5,700 מזו של השמש. RW בקפאוס – היפר-ענק כתום עם רדיוס של 1,535 רדיוסי שמש. μ בקפאוס – מכונה "כוכב אבן אודם" (garnet star) בשל צבעו, אדום עמוק. הוא כוכב התֶקֶן למחלקה הספקטרלית M2. בסביבת קבוצת כוכבים זו ממוקם קוואזר S5 0014 +81. הקבוצה מייצגת את קפאוס מלך אתיופיה וביחד עם הקבוצות אנדרומדה, קסיופאה ופרסאוס מייצגים את האגדה על אנדרומדה. מדיה וקבצים בנושא קפאוס בוויקישיתוף קפאוס, באתר אנציקלופדיה בריטניקה (באנגלית) מידע באתר glyphweb.com
סיסמה (פירושונים)

האם התכוונתם ל... סיסמה – אות מוסכם המשמש כאמצעי זיהוי לשם בקרת גישה למשאב סיסמה (פרסום) – "סלוגן" – סיסמה המשמשת לפרסום מוצר מסוים מוטו – הוא ביטוי קצר שמתמצת רעיון, שאיפה או דרך־חיים, של יחיד או של קבוצה מילת קוד – מילה שלה ניתנת משמעות סודית (קרויה לעיתים "סיסמה")
מרשל

האם התכוונתם ל... דרגה או תואר כבוד צבאיים מרשל, פילדמרשל וכדומה – הדרגה הגבוהה ביותר בצבאותיהן של מדינות רבות מרשל צרפת – תואר הכבוד הגבוה ביותר הניתן על הצטיינות צבאית בצרפת מרשל ברית המועצות – דרגת קצונה שהייתה בשימוש בכוחות המזוינים של ברית המועצות תפקידים אחרים איש שירות המרשלים של ארצות הברית, שירות הביטחון של מערכת המשפט האמריקאית מרשל (ספורט מוטורי) – תפקיד בספורט מוטורי מקומות איי מרשל – מדינת איים באוקיינוס השקט ארכיפלג מרשל – ארכיפלג בארץ מרי בירד שבאנטארקטיקה מרשל (טקסס) (אנ') – עיר בטקסס מחוז מרשל (טנסי) – מחוז במרכז מדינת טנסי שבארצות הברית מרחב שלמה (מרש״ל) – הכינוי שישראל נתנה לאזור דרום סיני כשהיה בשליטתה אישים אלפרד מרשל – כלכלן אנגלי אריק מרשל – מגלה ארצות בריטי בארי מרשל – רופא ופרופסור למיקרוביולוגיה אוסטרלי גארי מרשל – שחקן, מדבב, במאי קולנוע ובמאי, תסריטאי ומפיק טלוויזיה אמריקאי ג'ואן מרשל – שחקנית קולנוע וטלוויזיה אמריקאית ג'ון מרשל – נשיא בית המשפט העליון של ארצות הברית במאה ה-19 ג'ורג' מרשל – מצביא ומדינאי אמריקאי ג'ים מרשל – צלם אמריקאי דונייל מרשל – כדורסלן אמריקאי דייוויד מרשל – מדינאי יהודי בסינגפור בשנות החמישים המפרי מרשל – חבר קונגרס ובריגדיר גנרל במלחמת האזרחים האמריקנית זנה מרשל – שחקנית בריטית לואי מרשל – מחשובי מנהיגי יהדות ארצות הברית מייקל מרשל סמית – תסריטאי, מחזאי וסופר בריטי מרשל מקלוהן – פרופסור לאנגלית, אחד האבות המייסדים של חקר המדיה פני מרשל – שחקנית, במאית קולנוע ומפיקה אמריקאית פרנק מרשל – שחמטאי אמריקני, אחד מחמשת רבי האמנים המקוריים תומאס המפרי מרשל – סוציולוג בריטי ת'ורגוד מרשל – שופט בבית המשפט העליון של ארצות הברית אולף מארשל – כדורגלן גרמני קפריסיה מרשל – פוליטיקאית אמריקאית אחר תוכנית מרשל – התוכנית האמריקאית לשיקום אירופה לאחר מלחמת העולם השנייה. קרויה על שם ג'ורג' מרשל מרשל הגברה (אנ') – חברה בריטית לייצור מגברים לגיטרות
מאסה-קרארה (נפה)

נפת מאסה-קרארה (באיטלקית: Provincia di Massa-Carrara) היא נפה במחוז טוסקנה שבאיטליה. הנפה משתרעת על שטח של 1,157 קמ"ר, ובשנת 2005 התגוררו בה 200,695 נפש. בירתה של הנפה בעיר מאסה, עיר חשובה נוספת בנפה היא קרארה, המפורסמת בשיש האיכותי שבה. הנפה גובלת בנפת לה ספציה במחוז ליגוריה במערב, בנפת פארמה ובנפת רג'ו אמיליה במחוז אמיליה-רומאניה בצפון, בנפת לוקה במחוז טוסקנה במזרח. בין מחצית המאה ה-15 וראשית המאה ה-19 הייתה הנפה דוכסות מאסה וקרארה, תחת שליטת משפחת סיבו-מלספינה (Cybo Malaspina; שצאצאה הנודע ביותר הוא האפיפיור אינוקנטיוס השמיני) ומ-1738 משפחת ד'אסטה (d'Este), כחלק מדוכסות מודנה ורג'ו, למעט פרק זמן קצר בו שלטה באזור אליזה בונפרטה, שארת בשרו של נפוליאון. מדיה וקבצים בנושא מאסה-קרארה בוויקישיתוף אתר האינטרנט הרשמי של מאסה-קרארה ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
דמוגרפיה של אתיופיה

אוכלוסיית אתיופיה מגוונת ביותר. רוב תושביה דוברים שפה ממשפחת השפות השמיות, או ממשפחת השפות הכושיות. בני האורומו, האמהרים והתגרים יחד מהווים יותר משלושת רבעי מכלל האוכלוסייה, אולם ישנן יותר מ-80 קבוצות אתניות שונות בתוך אתיופיה, חלקן קטנות, עם כ-10,000 חברים. ככלל, רוב הנוצרים גרים באזורים הרריים, והמוסלמים ובני הדתות האפריקאיות נוטים לגור באזורי השפלה. אנגלית היא השפה הזרה המדוברת ביותר, ונלמדת בכל בתי הספר התיכוניים. אמהרית הייתה שפת ההוראה בבתי הספר יסודיים, אולם הוחלפה באזורים רבים בשפה המקומית, דוגמת האורומו והטיגרינית. נוצרים 61.6%, פרוטסטנטים 10.1%, קתולים 0.9%, מוסלמים 32.8%, מסורתי 5.6%. קהילה יהודית קטנה, אך רובה עלתה לישראל. אבל במחלקת המדינה של ארצות הברית ישנם אומדנים סותרים, כך שמספר המוסלמים בערך שווה לנוצרים או אפילו מעט יותר, וישנו צורך לבדוק מחדש את האומדנים. (אסלאם 45%-50%, נוצרים אורתודוקסים 40%, פרוטסטנטים 5% והיתר, מסורתיים). מחוץ לאתיופיה ישנם כ-70 מיליון אזרחים אתיופים לפי מפקד האוכלוסין האחרון שנערך בשנת 2013. אורומו 32.1%, אמהרים 30.2%, תגרים 6.2%, סומלים 6.0%, גורגים 4.3%, סידאמים 3.4%, וולאיטאים 2%, עפרים 2%, האדיים 2%, גאמוים 1%. (קבוצות קטנות יותר מנויות בקטגוריה:קבוצות אתניות באתיופיה (אנ') אמהרית 32.7%, אורומו 31.6%, תיגרינית 6.1%, סומלית 6.0%, גורגית 3.5%, סידמאית 3.5%. שפות מקומיות אחרות: ערבית, אנגלית (שפה זרה עיקרית הנלמדת בבתי ספר). (2003) הגדרה: גיל 15 ומעלה ויודע קרוא וכתוב כלל האוכלוסייה: 42.7% זכרים: 50.3% נקבות: 35.1% חבשים אסלאם באתיופיה הכנסייה האורתודוקסית האתיופית בריאות נשים באתיופיה מדיה וקבצים בנושא דמוגרפיה של אתיופיה בוויקישיתוף CIA Factbook - Ethiopia 1994 Ethiopian Census as cited by Berhanu Abegaz, "Ethiopia: A Model Nation of Minorities" (accessed 23 March 2008) Berhanu Abegaz, "Ethiopia: A Model Nation of Minorities" (accessed 6 April 2006) Bureau of African Affairs - Background Note: Ethiopia International Religious Freedom Report 2007 - Ethiopia Embassy of Ethiopia, Washington, DC "Population" (accessed 6 April 2006) CIA-2006
ביזנסוויק

ביזנסוויק (באנגלית: Businessweek) הוא שבועון עסקים וכלכלה גדול. הוא נוסד ב-1929 בארצות הברית ויש לו כמיליון קוראים בכל רחבי העולם. השבועון, שיוצא לאור על ידי חברת בלומברג העניק זיכיונות להוצאת השבועון בשפות זרות. והוא יוצא לאור בשפות: סינית, אינדונזית, ערבית, רוסית, בולגרית, רומנית והינדי. בשנת 2008 החל המגזין לצאת לאור בשפה העברית, על ידי ביזנס וויק ישראל, שהייתה בבעלות קבוצת משקיעים יהודים מאנגליה, בשיתוף שלמה בן צבי. כ-60% מהחומרים במגזין היו תחקירים של ביזנסוויק העולמי שתורגמו לעברית. בהוצאה העברית נעשו התאמות והשלמות רלוונטיות לישראל. את המגזין הישראלי ערך ערן בר-טל, כלכלן, מרצה ועורך כלכלי. עם הכותבים הישראלים הקבועים נמנו: עורך הג'רוזלם-פוסט לשעבר אמוץ עשהאל, שיזם את המהדורה הישראלית ושימש כנשיאה; נגיד בנק ישראל לשעבר ד"ר דוד קליין, וכן ירין קימור, ערן כץ, פרופ' יעקב קופ, ד"ר איל יניב, צבי סטפק, בועז ארד, אופיר דואק ועוד. המגזין יצא לאור אחת לשבועיים והיה מצורף לעיתון "מקור ראשון". מערכתו פעלה בתל אביב ובניו יורק. בסוף 2008 נפסקה הפקת המהדורה העברית. מדיה וקבצים בנושא ביזנסוויק בוויקישיתוף אתר האינטרנט הרשמי של ביזנסוויק (באנגלית) אתר האינטרנט הרשמי של ביזנסוויק (באנגלית) אתר האינטרנט הרשמי של ביזנסוויק (באנגלית) ביזנסוויק, ברשת החברתית פייסבוק ביזנסוויק, ברשת החברתית אקס (טוויטר) ביזנסוויק, סרטונים בערוץ היוטיוב History & Facts ענת קם‏, מסתמן: בן צבי סוגר את "ביזנסוויק", באתר וואלה, 9 בדצמבר 2008 ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
זלדה (פירושונים)

האם התכוונתם ל... זלדה – השם שבו נודעה המשוררת הישראלית זלדה שניאורסון-מישקובסקי M-113 – "זלדה" הוא הכינוי בצה"ל לנגמ"ש מדגם M-113 האגדה של זלדה – סדרת משחקי וידאו
שם-קוד (משחק)

שם-קוד (Codenames) הוא משחק קופסה בסגנון משחקי מסיבות, בו מנסים השחקנים לנחש מילים שאחד השחקנים האחרים ניסה להעביר להם באמצעות רמזים (שמות-קוד). המשחק יצא בשנת 2015 וזכה בפרס משחק השנה הגרמני בשנת 2016. בישראל המשחק יצא לאור באמצעות פרויקט הדסטארט בשנת 2016 על ידי "משחקי ליאם" ו-Golden Egg Games. המשחק מתנהל בין שתי קבוצות יריבות של שחקנים. בכל קבוצה אחד השחקנים נבחר להיות "רב-המרגלים", והוא נותן רמזים (שמות-קוד) לשאר חברי הקבוצה שיצטרכו לנחש את כוונתו. על גבי לוח המשחק מופיעות 25 מילים שונות שמשתנות בכל משחק, כאשר ישנו "קלף סדר" שגלוי רק לרבי-המרגלים של כל קבוצה והוא מסדיר אילו מהמילים שייכות לאילו קבוצה. מתוך 25 המילים, ישנן 9 מילים של קבוצה אחת, והיא הראשונה שתשחק; 8 מילים של הקבוצה האחרת, ומילה אחת שתסומן באיקס שחור ושאותה אסור להגיד מכיוון שניחושה יביא לסיומו של המשחק ולניצחון הקבוצה היריבה. מטרת המשחק: רב-המרגלים של כל קבוצה צריך לגרום לחברי הקבוצה שלו לנחש את כל המילים המסומנות כשלהם ב"קלף הסדר" במספר המועט ביותר של מהלכים, זאת על ידי שימוש בשמות-קוד מקוריים ככל האפשר שיכללו כמה שיותר מילים ששייכות לקבוצה. רב-המרגלים צריך להיזהר במיוחד בשמות הקוד מכיוון שבלבול של חברי הקבוצה יכול להביא לכך שינחשו מילה של הקבוצה האחרת, והנקודה תיזקף לזכותם. כמו כן, יש להיזהר ששם הקוד לא יכווין את חברי הקבוצה לבחור במילה האסורה המסומנת בשחור, כיוון שהדבר יביא להפסד של אותה הקבוצה. סיום המשחק: המשחק נגמר כאשר קבוצה סיימה את כל המילים שהיו מוקצות לה לנחש ומוגדרת כמנצחת, או כאשר קבוצה ניחשה בטעות את המילה האסורה המסומנת בשחור - מה שמוביל לניצחון מידי של הקבוצה היריבה. מדיה וקבצים בנושא שם-קוד בוויקישיתוף אתר האינטרנט הרשמי של שם-קוד (באנגלית) אתר האינטרנט הרשמי של שם-קוד (בצרפתית) סקירה עם הסבר למשחק באתר הפונדק סרטון הסבר בעברית של "משחקי לוח בירושלים" https://www.headstart.co.il/project.aspx?id=19644 ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.